CELEX: 32018R1531
Language: fi
Date: 2018-10-10 00:00:00
Title: Komission täytäntöönpanoasetus (EU) 2018/1531, annettu 10 päivänä lokakuuta 2018, tiettyjen tavaroiden luokittelusta yhdistettyyn nimikkeistöön

15.10.2018   
               
               
                  FI
               
               
                  Euroopan unionin virallinen lehti
               
               
                  L 257/7
               
            
         KOMISSION TÄYTÄNTÖÖNPANOASETUS (EU) 2018/1531,
         annettu 10 päivänä lokakuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä lokakuuta 2018.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Litteä joustava tavara, joka on valmistettu kuplamuovityyppisestä muovilevystä, joka on muodoltaan pyöreä ja jonka läpimitta on noin 305 cm.
                        Tavara esitetään uima-altaan tai kahluualtaan peitteenä, jonka tarkoituksena on pitää veden lämpötila ihanteellisena ja allas puhtaana.
                        Katso kuvat (*1).
                     
                     
                        3926 90 92 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3926 , 3926 90  ja 3926 90 92  nimiketekstien mukaisesti.
                        Luokittelu nimikkeen 9506  uima-altaan tai kahluualtaan osaksi tai tarvikkeeksi ei tule kyseeseen, koska tavaran ei voida 95 ryhmän 3 huomautuksessa tarkoitetun mukaisesti katsoa soveltuvan käytettäväksi yksinomaan tai pääasiallisesti uima-altaissa tai kahluualtaissa. Tavaran ei voida myöskään katsoa olevan nimikkeen 9506  uima-altaan tai kahluualtaan osa tai tarvike, koska se ei ole välttämätön uima-altaan tai kahluualtaan toiminnalle, se ei sopeuta mainittuja altaita tiettyyn käyttötarkoitukseen eikä se myöskään lisää niiden käyttömahdollisuuksia tai mahdollista niiden pääasialliseen käyttötarkoitukseen (uiminen tai kahlaaminen) liittyviä erityistoimintoja (ks. tuomioistuimen tuomio 16.6.2011, Unomedical, C-152/10, ECLI:EU:C:2011:402, 29 ja 36 kohta). Uima-allasta tai kahluuallasta ei voi käyttää katettuna.
                        Luokittelu nimikkeen 3920  tai 3921  laataksi, levyksi, kalvoksi, kaistaleeksi ja nauhaksi ei tule kyseeseen 39 ryhmän 10 huomautuksen nojalla, koska tavara leikataan pyöreäksi sen sijaan, että se olisi leikkaamaton tai suorakaiteen muotoiseksi leikattu.
                        Tavara on sen vuoksi luokiteltava perusaineosansa mukaisesti CN-koodiin 3926 90 92  levystä valmistetuksi muuksi muovitavaraksi.
                     
                  
               
            
               (*1)  Kuvat ovat ainoastaan ohjeellisia.